Злокобно! Ясновидец предсказа потоп в Хасково и атентати в страната
"Хасковска Марица" Ясновидецът Божидар Караджов накара зрителите на Нова телевизия да настръхнат с предсказанията си за тази година. Според неговите видения, в периода ноември 2017 – април 2018 година в България има голяма възможност да бъде извършен атентат. През 2017 година най-голяма опасност от наводнения ще има в Самоков и Хасково. „Тепърва ни предстои и още един арктически студ. Лятото обаче ще настъпи по-рано. Все повече ще се наблюдава явлението на малкото торнадо”, казва още ясновидецът.Той също шокира всичките зрители с твърдението си, че през периода от ноември 2017 до април 2018 може да има атентат в България. „Службите ще разполагат с достатъчно информация, за да се предотврати този процес. Сериозни жертви обаче няма да има”, бе категоричен също той.Според Катраджов тази година ще има и самолетни катастрофи, но не и с авиолинии, които засягат България. Най-застрашени, по неговите думи, от европейските авиолинии са френските.„Радев няма да е кукла на конци. Мандатът му ще е успешен. Той ще затопли отношенията с Русия, но няма да е за сметка на евроатлантическата ни насоченост”, предсказа Караджов. По думите му, новата първа дама ще бъде доста по-активна от предшественичката си.Ясновидецът изненада всички с твърдението си, че Бойко Борисов няма да е премиер за трети път. Няма да имаме и жена премиер, добави той.Що се отнася до международната обстановка, според гадателя, НАТО ще изтегли доста свои сили от регионите, където има напрежение. „Това, което е казал Тръмп, ще го изпълни. Трета световна война няма да има. Ще има обаче опит за покушение срещу Тръмп”, добави той.По думите му, 2017 година ще бъде наситена с атентати. Силни земетресения с доста сериозни поражения ще има в Индонезия и Китай. Везувий няма да изригне. В Германия ще има най-висока степен на атентати. В Русия също ще има земетресение, ще има атентати, най-вероятно насочени срещу влакове.Триъгълникът САЩ-Русия-Китай ще тръгне към виден икономически подем, предсказва още Караджов.Добрата новина от Турция е, че нови имигрантски вълни няма да има. Добрият тон между нас и Турция ще бъде запазен. Около Украйна няма да има нови сериозни трусове, обстановката ще се успокоява.Сред другите интересни предсказания на Караджов, отнасящи се до България, е това, че ни очаква по-добър туристически сезон – с 6-7%.